സച്ചിന് ഗുജറാത്തിലേക്ക്?ചെന്നിത്തലയ്ക്ക് സുപ്രധാന പദവി? പ്രശാന്ത് കിഷോറും വമ്ബന് നീക്കത്തിന് കോണ്ഗ്രസ് ദില്ലി 2024 ല് ദേശീയ തലത്തില് തിരിച്ച് വരവിന് തയ്യാറെടുക്കുകയാണ് കോണ്ഗ്രസ്. ബിജെപിയെ ഒറ്റക്കെട്ടായി നേരിടാന് പ്രതിപക്ഷ പാര്ട്ടികളുടെ വിശാല ഐക്യത്തിനുള്ള നടപടികളും കോണ്ഗ്രസ് ആരംഭിച്ച് കഴിഞ്ഞു. കഴിഞ്ഞ ദിവസം ദില്ലിയില് വിവിധ പാര്ട്ടികളുടെ എംപിമാര്ക്കായി രാഹുല് ഗാന്ധിയൊരുക്കിയ ഭക്ഷണ സത്കാരം ഇതിന്റെ കൂടെ ഭാഗമായിട്ടായിരുന്നു. അതേസമയം പുതിയ പടയൊരുക്കത്തിനായി ഉടന് തന്നെ സംഘടന തലത്തിലും വലിയ അഴിച്ച് പണിയുണ്ടാകുമെന്ന സൂചനകളാണ് കോണ്ഗ്രസ് വൃത്തങ്ങള് നല്കുന്നത്. പാര്ലമെന്റിന്റെ വര്ഷകാല സമ്മേളനത്തിനു ശേഷം ദേശീയതലത്തില് സംഘടനയെ അഴിച്ചുപണി നടത്താനാണ് നീക്കം. സാരിയില് കൊന്നപ്പൂക്കളുമായി ഹണി റോസിന്റെ ഫോട്ടോഷൂട്ട് ഇങ്ങനെ ഒന്നും ചിരിക്കല്ലേയെന്ന് ആരാധകര് Karnataka and Tamilnadu restricts people from Kerala 1 ഇക്കഴിഞ്ഞ ലോക്സഭ തിരഞ്ഞെടുപ്പിലേറ്റ പരാജയത്തിന് പിന്നാലെ കോണ്ഗ്രസ് അധ്യക്ഷസ്ഥാനം രാജിവെച്ച് സജീവ രാഷ്ട്രീയത്തില് നിന്നും രാഹുല് ഗാന്ധി മാറി നിന്നിരുന്നു. എന്നാല് വീണ്ടും ബിജെപിയ്ക്കെതിരായ പോരാട്ടം കടുപ്പിക്കാനൊരുങ്ങുകയാണ് രാഹുല് എന്നതിന്റെ സൂചനയാണ് കഴിഞ്ഞ ഏതാനും ദിവസങ്ങളായി ദില്ലിയില് കാണുന്നത്. പതിവ് രീതികളെല്ലാം പൊളിച്ച് അക്രമണോത്സുക രാഷ്ട്രീയം പയറ്റുകയാണ് രാഹുല്. പ്രതിപക്ഷ നേതൃസ്ഥാനം ലക്ഷ്യമിട്ടും പാര്ട്ടി അധ്യക്ഷ സ്ഥാനത്തേക്കുമുള്ള മടങ്ങി വരവിന്റെ സൂചനയായിട്ടുമാണ് ഈ നീക്കങ്ങള് വിലയിരുത്തപ്പെടുന്നത്. 2എന്നാല് പാര്ട്ടി അധ്യക്ഷസ്ഥാനം ഉടന് രാഹുല് ഏറ്റെടുക്കില്ലെന്നാണ് സൂചന. അടുത്ത വര്ഷം നടക്കാനിരിക്കുന്ന അഞ്ച് സംസ്ഥാനങ്ങളിലേക്കുള്ള തിരഞ്ഞെടുപ്പില് രാഹുല് ശ്രദ്ധപതിപ്പിക്കണമെന്നതാണ് കോണ്ഗ്രസിന്റെ ആവശ്യം. പ്രത്യേകിച്ച് പൊതുതിരഞ്ഞെടുപ്പിന് മുന്പുള്ള സെമിഫൈനലായി സംസ്ഥാന തിരഞ്ഞെടുപ്പുകള് കണക്കാക്കുന്ന പശ്ചാത്തലത്തില്. അധ്യക്ഷ സ്ഥാനം ഏറ്റെടുക്കുന്നത് രാഹുലിന്റെ പ്രവര്ത്തന സ്വാതന്ത്ര്യം ഇല്ലാതാക്കുമെന്നും നേതൃത്വം കരുതുന്നു. അതേസമയം പൊതുതിരഞ്ഞെടുപ്പിന് മുന്പ് മറ്റ് നേതാക്കളെ നേതൃനിരയില് ഉടന് നിയമിച്ചേക്കും. 3ഇതില് പ്രധാനം തിരഞ്ഞെടുപ്പ് തന്ത്രജ്ഞന് കൂടിയായ പ്രശാന്ത് കിഷോറിന്റെ നിയമനം ആയിരിക്കും. രാഹുല് ഗാന്ധിയുമായി പ്രശാന്ത് നടത്തിയ കൂടിക്കാഴ്ചയ്ക്ക് പിന്നാലെ ഉടന് തന്നെ അദ്ദേഹം കോണ്ഗ്രസില് ചേരുമെന്ന അഭ്യൂഹങ്ങള് ശക്തമാണ്. ലോക്സഭ തെരഞ്ഞെടുപ്പിന് മുന്നോടിയായി പാര്ട്ടിയിലെ നിര്ണ്ണായക സ്ഥാനം പ്രശാന്ത് കിഷോറിന് രാഹുല് വാഗ്ദാനം ചെയ്തതായുള്ള റിപ്പോര്ട്ടുകളും ഉണ്ടാ്. 4സംഘടനരംഗത്ത് വലിയ അഴിച്ചുപണി നടക്കുന്നതിന് മുന്നോടിയായി വലിയ പദവി നല്കി പാര്ട്ടിയെ രക്ഷിക്കാന് പ്രശാന്ത് കിഷോറിനെ ഉപയോഗപ്പെടുത്തിയേക്കുമെന്നാണ് വരുന്ന റിപ്പോര്ട്ടുകള്. ഈ അഭ്യൂഹങ്ങള് ശക്തമാക്കി കഴിഞ്ഞ ദിവസം പ്രശാന്ത് പഞ്ചാബ് മുഖ്യമന്ത്രിയുടെ ഉപദേശക സ്ഥാനം രാജിവെച്ചിരുന്നു. ഉടന് തിരഞ്ഞെടുപ്പ് നടക്കാനിരിക്കുന്ന യുപി, പഞ്ചാബ് തുടങ്ങിയ സംസ്ഥാനങ്ങളിലായിരിക്കും പ്രശാന്ത് കിഷോര് ശ്രദ്ധ പതിപ്പിച്ചേക്കുക. ഇതിനോടകം തന്നെ തിരഞ്ഞെടുപ്പിനെ നേരിടുന്നത് സംബന്ധിച്ച് പല സുപ്രധാന നിര്ദ്ദേശങ്ങളും പ്രശാന്ത് കിഷോര് നേതൃത്വത്തിന് മുന്നില് വെച്ചിട്ടുണ്ട്. 5അതേസമയം പ്രശാന്തിന് പുറമെ രാജസ്ഥാനില് അശോക് ഗെഹ്ലോട്ടുമായി ഇടഞ്ഞ് നില്ക്കുന്ന യുവ നേതാവ് സച്ചിന് പൈലറ്റും ദേശീയ തലത്തിലേക്ക് എത്തിയേക്കുമെന്നാണ് സൂചന. ഗെഹ്ലോട്ടുമായുള്ള അധികാര തര്ക്കത്തില് പാര്ട്ടിയുമായി ഇടഞ്ഞ് നില്ക്കുകയാണ് പൈലറ്റ്. ദേശീയ പദവി നല്കിയ അനുനയിപ്പിക്കുകയാണ് കോണ്ഗ്രസ് ലക്ഷ്യം. നിലവില് എഐസിസിയില് നിര്ണായക ചുമതല നല്കി അടുത്ത വര്ഷം നടക്കാനിരിക്കുന്ന തിരഞ്ഞെടുപ്പില് രാജസ്ഥാനില് സച്ചിനെ മുന്നിര്ത്തി നേരിടാനായിരിക്കും കോണ്ഗ്രസ് തിരുമാനം. 6നിയമസഭ തിരഞ്ഞെടുപ്പ് നടക്കാനിരിക്കുന്ന ഗുജറാത്തില് നിലവില് എഐസിസി ജനറല് സെക്രട്ടറി പദം ഒഴിഞ്ഞ് കിടക്കുകയാണ്. കഴിഞ്ഞ തിരഞ്ഞെടുപ്പില് കോണ്ഗ്രസ് ശക്തമായ മത്സരം പുറത്തെടുത്ത ഗുജറാത്തില് മികച്ച നേതൃത്വത്തെ നിയോഗിച്ചാല് ഇക്കുറി വലിയ മുന്നേറ്റങ്ങള് ഉണ്ടാക്കാമെന്ന് കോണ്ഗ്രസ് കണക്കാക്കുന്നുണ്ട്. രാജസ്ഥാനില് കോണ്ഗ്രസ് വിജയത്തിന് ചുക്കാന് പിടിച്ച സച്ചിന് പൈലറ്റിന് ഗുജറാത്തിന്റെ ചുമതല നല്കിയേക്കുമെന്നാണ് സൂചന. എന്നാല് ദേശീയ തലത്തിലേക്ക് ഇല്ലെന്ന നിലപാട് ആവര്ത്തിക്കുകയാണ് സച്ചിന് പൈലറ്റ്. 7അതിനിടെ കേരളത്തില് നിന്നുള്ള മുന് പ്രതിപക്ഷ നേതാവ് രമേശ് ചെന്നിത്തലയുടെ കാര്യത്തിലും ഉടന് തിരുമാനം ഉണ്ടായേക്കും. പ്രതിപക്ഷ നേതൃസ്ഥാനത്ത് നിന്ന് മാറ്റിയ പിന്നാലെ ചെന്നിത്തലയ്ക്ക് പദവികള് ഒന്നും ലഭിച്ചിരുന്നില്ല. നേരത്തേ ദില്ലിയില് എത്തി അദ്ദേഹം രാഹുല് ഗാന്ധിയുമായി കൂടിക്കാഴ്ച നടത്തിയിരുന്നു. ഇതോടെ ചെന്നിത്തലയെ ഉടന് ദേശീയ നേതൃത്വത്തിന്റെ ഭാഗമാക്കിയേക്കും എന്നുള്ള റിപ്പോര്ട്ടുകള് ഉണ്ടായിരുന്നു. നിയമസഭ തിരഞ്ഞെടുപ്പ് നടക്കാനിരിക്കുന്ന പഞ്ചാബിന്റെ ചുമതലയായിരിക്കും അദ്ദേഹത്തിന് നല്കിയേക്കുകയെന്നായിരുന്നു കരുതപ്പെട്ടിരുന്നത്. 8എന്നാല് ദേശീയ രാഷ്ട്രീയത്തിലേക്ക് ഇല്ലെന്നാണ് ചെന്നിത്തലയുടെ നിലപാട്. അതേസമയം ചെന്നിത്തലയ്ക്ക് കേരളത്തിന്റെ പൂര്ണ ചുമതല നല്കുന്ന വിധത്തിലാരിക്കും പുതിയ നിയമനം എന്നുള്ള റിപ്പോര്ട്ടുകള് ഉണ്ട്. രാജ്യത്തെ നാല് മേഖലകളാക്കി തിരിച്ച് ഓരോ വര്ക്കിംഗ് പ്രസിഡന്റുമാര്ക്കും ചുമതല നല്കാനാണ് തിരുമാനം. ചെന്നിത്തലയെ കേരളം കേന്ദ്രമാക്കി പ്രവര്ത്തിക്കാന് അനുവദിച്ചേക്കുമെന്നാണ് റിപ്പോര്ട്ടുകള്. അത്തരമൊരു നിര്ദ്ദേശമാണ് ഉയരുന്നതെങ്കില് ചെന്നിത്തല അത് അംഗീകരിച്ചേക്കാനാണ് സാധ്യത. 9എന്നാല് കേരളത്തില് നിന്നും കൂടുതല് പേരെ ദേശീയ നേതൃത്വത്തിന്റെ ഭാഗമാക്കുന്നതിനോട് ഉത്തരേന്ത്യയില് നിന്നുള്ള നേതാക്കള്ക്ക് എതിര്പ്പുണ്ട്. നിലവില് കെസി വേണുഗോപാല്. ഉമ്മന്ചാണ്ടി എന്നിവര് എഐസിസി ജനറല് സെക്രട്ടറിമാരാണ്. ആന്ധ്രയുടെ ചുമതലയാണ് ഉമ്മന്ചാണ്ടിക്കുള്ളത്. ചെന്നിത്തലയെ ഉള്പ്പെടുത്തിയാല് ഉമ്മന്ചാണ്ടിയുടെ നിയമനം പാര്ട്ടി പുന:പരിശോധിച്ചേക്കും. എന്തായാലും വരും ദിവസങ്ങളില് മുതിര്ന്ന നേതാക്കളേയും യുവനേതാക്കളേയും ഒരു പോലെ ഉള്പ്പെടുത്തി കൊണ്ട് അധികം വൈകാതെ തന്നെ കോണ്ഗ്രസില് പുതിയ നേതൃനിര ചുമതലയേല്ക്കും. പാര്ലമെന്റ് സമ്മേളനത്തിനു പിന്നാലെ പ്രവര്ത്തക സമിതി യോഗം ചേര്ന്നായിരിക്കും ഇക്കാര്യത്തില് അന്തിമ തിരുമാനം കൈക്കൊണ്ടേക്കുക. കെ മുരളീധരനെ വിടാതെ ഹൈക്കമാന്റ് നിര്ണായക പദവി.. ഇനി കോണ്ഗ്രസില് കളിമാറും ആരോഗ്യമന്ത്രി..വാക്സിനെടുത്തവര്ക്കും രോഗം വരുന്നു, പിന്നെ എന്തിനാണ് ഈ തരംതിരിവ് വിമര്ശിച്ച് അല്ഫോണ്സ് കള്ളുകുടിച്ച് മൂന്നാംനാള് എണീക്കുന്നവനെ വിളിക്കുന്നത് ഈശോ ഒരു മതത്തിന്റേയും ആളല്ലെന്ന് ബിനീഷ് ബാസ്റ്റിന് source: oneindia.com